Kampung Teluk Layang, Sabah

Kampung Teluk Layang ialah sebuah perkampungan di Sabah, Malaysia. Ia terletak dalam daerah Kota Kinabalu, di pesisir pantai menghadap Laut China Selatan. Ia turut dikenali dengan pelbagai nama lain, seperti Kampung Layang Besar dan Kampung Teluk Layan.

Kampung ini diduduki oleh pendatang tanpa izin dan penduduk tempatan. Ia turut diduduki oleh penduduk tanpa negara. Etnik utama yang menduduki kampung ini ialah Bajau Laut atau Pala'u yang nomad. Setakat tahun 2000, bilangan penduduk ialah seramai 979 orang dengan 215 buah rumah setinggan.Dollah, Ramli & Idris, Rizal & Abd Hamid, Fazli. (2004). Jenayah dan Perbandaran : Kajian Awal Keatas Jenayah Di Kalangan Pendatang Asing di Kota Kinabalu, Sabah.  

Sebuah pusat pendidikan untuk anak tanpa negara telah didirikan di kampung ini dengan nama Sekolah Alternatif Teluk Layang. Pengajiannya bermula sejak 2016, tetapi bangunan khas pusat pendidikan itu dibina pada 2019.

Pada 2015, seekor lumba-lumba Risso telah ditemui di perairan kampung oleh nelayan. Mamalia itu kemudiannya dibawa ke Pusat Pembangunan Luar Universiti Malaysia Sabah oleh kumpulan penyelamat dari Institut Penyelidikan Marin Borneo selepas dihubungi.

 Rujukan 

Kategori:Kampung di Sabah
Kategori:Ketiadanegaraan di Malaysia